Държавен вестник, бр. 16, 2024 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  16
ра – публична държавна или публична общин­
ска собственост, както и когато завареният 
план за застрояване е приложен по смисъла на 
§ 22, ал. 1, т. 2 от заключителните разпоредби 
на Закона за устройство на територията до 
влизането в сила на този закон.
(5) На собствениците и носителите на 
ограничени вещни права на поземлени имоти 
в териториите по ал. 3 се заплаща еднократ­
но обезщетение от държавата в срок от три 
години от влизането в сила на този закон.
(6) Размерът на еднократните обезщетения 
по ал. 5 се определя от комисия, назначена от 
областния управител по местонахождение на 
имота. Решението на комисията се одобрява от 
областния управител със заповед, въз основа 
на която се заплаща определеното еднократно 
обезщетение.
(7) Еднократното обезщетение по ал. 5 
включва:
1. намаляването на пазарната стойност 
на поземления имот при прилагане на ал. 3;
2. доказани разходи за урегулиране, про­
мяна на предназначение и разрешаване на 
строителство.
(8) Заповедта на областния управител по 
ал. 6 подлежи на обжалване по реда на Ад­
министративнопроцесуалния кодекс.
(9) Ако след изтичането на срока по ал. 5 
засегнатите лица не са получили дължимото 
обезщетение, те имат право на иск срещу дър­
жавата за него и за вредите от забавянето му.
(10) В срок до три месеца от влизането 
в сила на този закон със заповед на кмета 
на общината се премахват всички заварени 
огради по чл. 10, ал. 2а, т. 2.“
§ 12. Преместваемите обекти, които до 
влизането в сила на този закон са отговаря­
ли на условията, предвидени в наредбата на 
общинския съвет по чл. 56, ал. 2 от Закона 
за устройство на територията, запазват ста­
тута си до изтичане на срока на действие на 
разрешението за поставянето им.
§ 13. Наредбата по чл. 10, ал. 12 се издава 
в срок до 31 декември 2024 г.
§ 14. Параграф 1 влиза в сила от 1 януари 
2025 г.
Законът е приет от 49-ото Народно събра­
ние на 9 февруари 2024 г. и е подпечатан с 
официалния печат на Народното събрание.
Председател на Народното събрание:  
Росен Желязков
1364
УКАЗ № 41
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на За­
кона за лекарствените продукти в хуманната 
медицина, приет от 49-ото Народно събрание 
на 14 февруари 2024 г.
Издаден в София на 20 февруари 2024 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Атанас Славов
ЗАКОН
за изменение и допълнение на Закона за 
лекарствените продукти в хуманната меди­
цина (обн., ДВ, бр. 31 от 2007 г.; изм., бр. 19 
от 2008 г.; Решение № 5 на Конституционния 
съд от 2008 г. – бр. 65 от 2008 г.; изм., бр. 71 
от 2008 г., бр. 10, 23, 41, 88 и 102 от 2009 г., 
бр. 59 и 98 от 2010 г., бр. 9, 12, 60 и 61 от 
2011 г., бр. 38, 60 и 102 от 2012 г., бр. 15 от 
2013 г., бр. 1 и 18 от 2014 г.; Решение № 1 
на Конституционния съд от 2015 г. – бр. 12 
от 2015 г.; изм., бр. 48 от 2015 г., бр. 43 от 
2016 г., бр. 85 и 103 от 2017 г., бр. 84, 91 и 102 
от 2018 г., бр. 17 и 64 от 2019 г., бр. 17, 52, 67, 
103 и 105 от 2020 г., бр. 62 от 2022 г. и бр. 84 
и 88 от 2023 г.)
§ 1. В чл. 19 се създава нова ал. 5:
„(5) Изпълнителната агенция по лекар­
ствата ежедневно предоставя на Националния 
съвет по цени и реимбурсиране на лекарстве­
ните продукти свързания код на продукта по 
ал. 4 за целите на заплащане на лекарствени 
продукти с публични средства.“
§ 2. В чл. 68, ал. 1, т. 11 накрая се добавя 
„в срок до 14 дни от публикуването на ле­
карствения продукт в Позитивния лекарствен 
списък, съответно от настъпване на промяната 
на обстоятелствата“. 
§ 3. В чл. 217, т. 6 накрая се добавя „в срок 
до 14 дни от публикуването на лекарствения 
продукт в Позитивния лекарствен списък, 
съответно от настъпване на промяната на 
обстоятелствата“.
§ 4. В чл. 217б, ал. 8 след думите „право 
на“ се добавя „пълен“ и накрая се добавя „при 
спазване на задължение за опазване тайната 
на данните.“
§ 5. В чл. 219, ал. 3 думата „уникалния“ се 
заменя с „индивидуалния“.
§ 6. В чл. 259 се правят следните изменения 
и допълнения:
1. В ал. 1 се създава т. 13:
„13. осигурява свързаност на националния 
номер по т. 12 с кода на продукта по чл. 19, 
ал. 4 в Позитивния лекарствен списък.“
2. В ал. 2, т. 4 думите „регистър на“ се 
заличават.
§ 7. В чл. 262 се създават ал. 19 и 20:
„(19) Лекарствените продукти, за които в 
определения срок не е предоставена на ИАЛ 
информацията по чл. 68, ал. 1, т. 11 и чл. 217, 
т. 6, не се заплащат с публични средства за 
срока на неизпълнение на задълженията по 
чл. 68, ал. 1, т. 11 и чл. 217, т. 6. За целите на 
заплащане на лекарствени продукти с публич­